Решение на Общия съд от 19 април 2018 г. — Asia Leader International (Cambodia)/Комисия
(Дело T-462/15)1
(Дъмпинг — Внос на велосипеди, изпращани от Камбоджа, Пакистан и Филипините — Разширяване по отношение на този внос на обхвата на окончателното антидъмпингово мито, наложено върху вноса на велосипеди с произход от Китай — Регламент (ЕС) 2015/776 — Заобикаляне — Претоварване — Член 13, параграфи 1 и 2 и член 18, параграф 3 от Регламент (ЕО) № 1225/2009 (понастоящем член 13, параграфи 1 и 2 и член 18, параграф 3 от Регламент (ЕС) 2016/1036)
Език на производството: английски
Страни
Жалбоподател: Asia Leader International (Cambodia) Co. Ltd (Tai Seng SEZ, Камбоджа) (представители: A. Bochon, avocat, и R. MacLean, solicitor)
Ответник: Европейска комисия (представители: J.-F. Brakeland, M. França и A. Demeneix)
Предмет
Искане на основание член 263 ДФЕС за отмяна на член 1, параграфи 1 и 3 от Регламент за изпълнение (ЕС) 2015/776 на Комисията от 18 май 2015 година за разширяване на обхвата на окончателното антидъмпингово мито, наложено с Регламент (ЕС) № 502/2013 на Съвета върху вноса на велосипеди с произход от Китайската народна република, към вноса на велосипеди, изпращани от Камбоджа, Пакистан и Филипините, независимо дали са декларирани с произход от Камбоджа, Пакистан и Филипините (ОВ L 122, 2015 г., стр. 4 и поправка в OB L 160, 2017 г., стр. 37), в частта му относно жалбоподателя.
Диспозитив
Отхвърля жалбата.
Осъжда Asia Leader International (Cambodia) Co. Ltd да заплати съдебните разноски.
____________
1 ОВ C 320, 28.9.2015 г.